Γιώργος Στράντζαλης

Ο  Γιώργος Στράντζαλης (γεννημένος στις 23 Απριλίου 1969, στη Θεσσαλονίκη) είναι Έλληνας πρώην ποδοσφαιριστής και νυν προπονητής ποδοσφαίρου. Κατά τη διάρκεια της ποδοσφαιρικής του καριέρας αγωνίστηκε κυρίως ως μέσος σε διάφορες ομάδες όλων των επαγγελματικών κατηγοριών.

 Ποδοσφαρική καριέρα 
Ο πατέρας του Στράντζαλη, υπήρξε προπονητής στα τμήματα υποδομών του Άρη Θεσσαλονίκης και ο μικρός Γιώργος ξεκίνησε από εκεί, στα πέντε του χρόνια. Όταν ο πατέρας του αποχώρησε από το σύλλογο, ο γιός ακολουθούσε τον πατέρα, διαδοχικά σε Αγροτικό Αστέρα, Αναγέννηση Γιαννιτσών,  Φοίνικα Πολίχνης και Εθνικό Συκεών. 

Όταν η οικογένεια εγκαταστάθηκε μόνιμα στην Τούμπα, του προτάθηκε να ενταχθεί στα τμήματα υποδομών του ΠΑΟΚ, σε ηλικία 12 ετών αλλά τους πρόλαβε ο Πέτρος Θεοδωρίδης και έτσι ο Στράντζαλης βρέθηκε στα εφηβικά τμήματα του Ηρακλή.

Με προπονητές τον Απόστολο Υφαντή και τον Νίκο Ποντίκη, σε ηλικία 17 χρονών προωθήθηκε στην πρώτη ομάδα και με προπονητή τον Γερμανός Ντίντι Φέρνερ, έγινε επαγγελματία. Επί δύο χρόνια μετείχε στις προπονήσεις της πρώτης ομάδας χωρίς όμως να καταγράψει κάποια επίσημη συμμετοχή, παρά μόνο για το θεσμό του Βαλκανικού Κυπέλλου.

Το 1988 μεταγράφηκε στον Μακεδονικός Νεάπολης όπου παρέμεινε σχεδόν για μια πενταετία, πραγματοποιώντας εκπληκτικές εμφανίσεις.

Το μεγάλο άλμα της καριέρας του πραγματοποιήθηκε το 1992, όταν και μεταγράφηκε στον Πανηλειακός, όπου και παρέμεινε άλλα 5 χρόνια. Με τα χρώματα του Πανηλειακού, κέρδισε την άνοδο από τη Γ΄ στη Β' και έπειτα στην Α’ Εθνική. Αγωνίστηκε με απόλυτη επιτυχία από το 1995 και ως το Δεκέμβρη του 1996 στην κορυφαία ποδοσφαιρική διοργάνωση της χώρας με την ομάδα από τον Πύργο και έπειτα παραχωρήθηκε, κατόπιν δικής του επιθυμίας, στον Άρη Θεσσαλονίκης χωρίς μάλιστα κάποιο οικονομικό αντάλλαγμα.Γ. Στράντζαλης: «Στον Πανηλειακό χάρηκα το ποδόσφαιρο»

Στη Θεσσαλονίκη, τα πράγματα ήταν εξαρχής δύσκολα λόγω της άσχημης αγωνιστικής πορείας της ομάδας, απόρροια εν πολλοίς και της σφοδρής κόντρας των οργανωμένων οπαδών με τον τότε μεγαλομέτοχο και πρόεδρο της ομάδας, τον Λάμπρο Γράντα. Παρά την αντικατάσταση του προπονητή Σταύρου Διαμαντόπουλου στη μέση της σεζόν από τον Χουάν Ραμόν Ρότσα και στη συνέχεια από τον Γιώργο Φοιρό, η ομάδα υποβιβάστηκε εξαιτίας της υπόθεσης με τα δελτία.Όταν ο Άρης «ξέχασε» τα δελτία κι έπεσε στη Β' Εθνική

Ο Στράντζαλης, υπήρξε από τους ελάχιστους παίκτες που δεν εγκατέλειψαν το καράβι και παρέμεινε στον αγαπημένο του σύλλογο και την επόμενη χρονιά (1997/98) στη Β΄Εθνική.

Η συγκινητική παρουσία του Στράντζαλη (30 συμμετοχές και 6 καθοριστικά γκολ) ώθησε την ομάδα στην γρήγορη επάνοδο της στην Ά Εθνική αλλά η έλευση του Κοντομηνά στα διοικητικά του Άρη, άλλαξε τα δεδομένα και τελικά ο Στράντζαλης έμεινε ελεύθερος την τελευταία μέρα των μεταγραφών. Στράντζαλης για Άρη: «Μου έχει μείνει ένα παράπονο…»

Με τους «κίτρινους» κατέγραψε συνολικά 51 συμμετοχές και εννέα τέρματα (13 συμμετοχές και 1 τέρμα στην Superleague, 30 συμμετοχές και έξι τέρματα στη Β΄ Εθνική, 8 συμμετοχές και 2 τέρματα στο Κύπελλο Ελλάδας. 

Χωρίς ομάδα για περίπου 6 μήνες, ο Στράντζαλης κατέληξε τελικά, το Γενάρη του 1999, στην Καβάλα για ένα εξάμηνο. Συνέχισε διαδοχικά σε Καλλιθέα (1999/00),  Πατραϊκό (2000/04),  Παναχαϊκή (2004/05) και  Ρόδο (2005/06).

Σε ηλικία 37 ετών και ενώ αγωνίζονταν ως παίκτης στη Ρόδο, αποχώρησε ο τότε προπονητής της ομάδας ο Βαγγέλης Χοσάδας και κατόπιν προτροπής της διοίκησης, ο Στράντζαλης ανέλαβα ως παίκτης-προπονητής.

Κάπως έτσι ξεκίνησε η προπονητική του καριέρα και συνέχισε και την επόμενη σεζόν (2006/07) παραμένοντας στον πάγκο της Ρόδου. Ακολούθως απέκτησε το προπονητικό Δίπλωμα UEFA Pro και διετέλεσε πρώτος προπονητής σε : Παναχαϊκή Στην Παναχαϊκή ο Στράντζαλης, Καλαμάτα Ανακοίνωσε Στράντζαλη η Καλαμάτα, Ηλιούπολη Με Στράντζαλη στο τιμόνι η Ηλιούπολη, Κορωπί Στο τιμόνι του Κορωπίου ο Στράντζαλης, Ρόδο Ο Στράντζαλης έφυγε, ο Σκαρτάδος ήρθε, Εορδαϊκό Κατά δικαίων και αδίκων…, Απόλλωνα Καλαμαριάς Παραίτηση Στράντζαλη στον Απόλλωνα Καλαμαριάς, Ηρακλή Θεσσαλονίκης Στον Ηρακλή ο Στράντζαλης, Αχαρναϊκό Παρελθόν από τον Αχαρναϊκό ο Στράντζαλης, Α.Ε. Λάρισας Τέλος από την ΑΕΛ ο Στράντζαλης και ΠΑΟ Βάρδας Ο Στράντζαλης στον πάγκο του ΠΑΟ Βάρδας. Παράλληλα δημιούργησε τη δική του ποδοσφαιρική Ακαδημία σε συνεργασία με το σωματείο Ατρόμητος Βαρβάσαινας, στον Πύργο, από όπου κατάγεται η σύζυγός του. 

Απογοητευμένος από την κατάσταση που επικρατεί στο ελληνικό ποδόσφαιρο, μετανάστευσε στο Μόντρεαλ του Καναδά όπου πλέον εργάζεται ως τεχνικός διευθυντής σε τοπική Ακαδημία ποδοσφαίρου.

 Παραπομπές 

 Εξωτερικές Πηγές 
 Προφίλ του Γ.Στράντζαλη στο transfermarkt.com
 Συνέντευξη Γιώργος Στράντζαλης: «Το σύστημα με απέβαλε επειδή δεν έλεγα ναι στους προέδρους»
 Προφίλ του Γ.Στράντζαλη στο footballdatabase.eu
 Ποιος είναι ο Γιώργος Στράντζαλης (Video)

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Μακεδονικού
Κατηγορία:Ποδοσφαιριστές Πανηλειακού
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Γ.Σ. Καλλιθέας
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Α.Σ. Ρόδου
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Α.Σ. Ρόδου
Κατηγορία:Προπονητές ποδοσφαίρου Παναχαϊκής
Κατηγορία:Προπονητές ποδοσφαίρου Π.Σ. Καλαμάτας
Κατηγορία:Προπονητές ποδοσφαίρου Α.Ε. Λάρισας
Κατηγορία:Προπονητές ποδοσφαίρου Ηρακλή Θεσσαλονίκης
Κατηγορία:Προπονητές ποδοσφαίρου Απόλλων Καλαμαριάς